खजूरिया में नाली को लेकर चले हथियार, तीन जख्मी
कायथा के खजूरिया गांव में पंचायत से बन रही नाली को लेकर दो पक्षों में जमकर संघर्ष हुआ। झगड़े में एक पक्ष की महिला समेत तीन लोग गंभीर रूप से घायल हुए हैं। पुलिस ने दोनों ओर से मुकदमा दर्ज किया है। घायलों को जिला अस्पताल में भर्ती कराया गया है।
प्रभारी टीआई सब इंस्पेक्टर मनीष सोनी ने बताया कि पंचायत निधि से बन रही नाली को लेकर गांव के जगदीश सिंह आपत्ति जता रहे थे। उनका कहना था कि सड़क के एक ओर नाली बनी है तो उनके घर के सामने से नाली खोदने का कोई औचित्य नहीं है। इसी बात को लेकर पड़ोस में रहने वाले समंदर बाछड़ा से उनकी कहासुनी होने लगी। विवाद बढ़ते-बढ़ते मारपीट की नौबत आ गई। आरोप है कि जगदीश की ओर से गोवर्धन उर्फ गुड्डू, मोहन सिंह, पप्पू सिंह, कैलाश सिंह व राजवीर सिंह धारदार हथियारों से लैस होकर आ गए। सभी ने समंदर पर हमला कर दिया। पिता को पिटता देख बचाने के लिए अर्जुन दौड़ा। उसे भी लोगों ने पीटकर घायल कर दिया। इसी बीच समंदर की आेर से गोपाल, रामप्रसाद, नाथीबाई, चंपाबाई, सुनीता और राहुल आ गए। दोनों पक्षों में जमकर संघर्ष हुआ। मारपीट में रामप्रसाद, गोपाल और नाथीबाई को सिर में चोट लगी। गांव वालों ने बीच बचाव कर मामला शांत कराया। एसआई सोनी ने बताया कि जगदीश पक्ष पर जानलेवा हमला और एससी-एसटी एक्ट और समंदर पक्ष पर मारपीट और जान से मारने की धमकी देने का मुकदमा दर्ज किया गया है। मुकदमा दर्ज करने के बाद केस डायरी अजाक थाने को भेज दी गई।
िसर्फ वह ही नकारात्मक खबर, जो आपको जानना जरूरी है
bho_Deva hin_Deva hin_Deva hin_Deva